b'\n_START_ARTICLE_\nPamantasang Jagiellonian\n_START_PARAGRAPH_\nAng Pamantasang Jagiellonian\xc2\xa0(Polako: University Jagiello\xc5\x84ski, Latin: Universitas Iagellonica Cracoviensis, Ingles: Jagiellonian University,\xc2\xa0na kilala rin bilang ang Unibersidad ng Krak\xc3\xb3w) ay isang unibersidad sa pananaliksik sa Krak\xc3\xb3w, Poland. _NEWLINE_Itinatag noong 1364 ni\xc2\xa0Casimiro III ang Dakila, ang Pamantasang Jagueloniko ay ang pinakamatandang unibersidad sa Poland, ang pangalawang pinakamatandang unibersidad sa Gitnang Europa, at isa sa\xc2\xa0pinakamatandang nananatiling umiiral na unibersidad sa mundo. Ilan sa mga kilalang alumni ng unibersidad, bukod sa marami pa, ay kinabibilangan ng matematiko at astronomong si\xc2\xa0Nicolaus Copernicus, haring Polako\xc2\xa0Juan III Sobieski, papa\xc2\xa0Juan Pablo II, at mga nagwagi ng\xc2\xa0Nobel\xc2\xa0Prize na sina\xc2\xa0Ivo Andri\xc4\x87 at Wis\xc5\x82awa Szymborska._NEWLINE_Dahil kasaysayan nito, ang Pamantasang Jagueloniko\xc2\xa0ay tradisyonal na kinikilala bilang ang pinakaginagalang na institusyon ng mas mataas na edukasyon sa buong Poland \xe2\x80\x94 na sinasalamin din naman ng mga pandaigdigang pagraranggo. Ang Pamantasang Jagueloniko ay miyembro ng Coimbra Grupo at Europaeum.'